OzLabs/hebrew-wiki-articles huggingface dataset:
קורבן האהבה

קורבן האהבה הוא סרט עלילתי עצמאי משנת 1992 של ימין מסיקה וירמי קדושי בעלי חברת "הפקות המזרח".
במרכז העלילה עומד סיפור אהבה בלתי אפשרית בין המזרחי העני המקופח מדרום תל אביב לבין מאיה, האשכנזיה העשירה המתנשאת מצפון תל אביב.

ימין מסיקה ביים, צילם וערך את הסרט, ירמי קדושי כתב את התסריט, ימין מסיקה וירמי קדושי הפיקו את הסרט.
בנוסף, קדושי גם שיחק בסרט את מרקו, חברו הקרוב של אבי, האנטי גיבור.
כמו רוב סרטיו של ימין מסיקה, קורבן האהבה הוא מלודרמה בעלת מסרים חברתיים נוקבים. בסרט זה מציג מסיקה את הממסד האשכנזי כמנסה לדכא את בני עדות המזרח.

== עלילת הסרט ==
הסרט נפתח בסצנה בביתו של אבי (אבי ביטר). מרקו (ירמי קדושי), חבר ילדות של אבי, אשר חולק איתו גורל זהה (שניהם יתומים ועובדים למחייתם בעבודות סבלות) מעיר את אבי לעוד יום עבודה.

בדרך לעבודה אבי מחנה את רכבו וחוסם את רכבה של מאיה (אילנה מן), מהרגע הראשון אבי נדלק על מאיה, ומכאן אנו עדים להתפתחות רומן בין השניים.
אבי ומאיה מצטיירים כהפכים מוחלטים בכל המישורים, בעוד שאבי יתום ועני, מאיה גרה בדירת יוקרה בצפון ת"א, ומשפחתה עשירה.

כאשר נודע למשפחתה וחבריה של מאיה על הרומן, הם מפנים כלפיה ביקורת שלילית ומפעילים עליה לחץ חברתי. כתוצאה מכך מסיימת מאיה את הקשר עם אבי לאלתר.
לאחר שמותירה את אבי שבור-לב מחליטה מאיה, גם תחת לחץ משפחתה, להיענות לחיזוריו של דני (דני חדד), בחור אשכנזי מצפון ת"א, ונישאת לו נישואין אומללים.

אבי מגלה זאת ונותר פגוע ומושפל, הוא מחליט להתעמת עם דני, דוקר אותו, נשלח לכלא, ומותיר את מרקו להתמודד עם המציאות הקשה של השכונה לבדו.
שותפו לתא של אבי מתגלה כאמרגן ובעל מועדון זמר מזרחי מצליח. לא עובר זמן רב עד אשר הוא מגלה את כישרון השירה של אבי ומזמין אותו להופיע במועדון כשישתחרר.
אבי משתחרר מהכלא, מתחיל להופיע במועדון הזמר, ונהיה כוכב גדול.

אבי ומרקו עוזבים את עבודת הסבלות ומרוויחים כסף רב מהצלחתו של אבי, נראה שבפעם הראשונה בחייו אבי עלה על דרך המלך, אך לפתע מאיה חוזרת לחייו של אבי, מבקשת סליחה על מעשיה, ומבקשת לחדש את הקשר.
אבי, למרות שעדיין אוהב את מאיה, לא מקבל את התנצלותה, ומגרש אותה.
לאור זאת, מחליטה מאיה להתנתק מסביבתה ונעלמת אל יעד בלתי־ידוע, לא לפני שהיא משאירה לאבי מכתב פרידה.

== רשימת שירים ==
*פרפר הלילות - מילים אבי ביטר / לחן טורקי
*הקסם שמשך - מילים אבי ביטר / לחן טורקי
*האהבה הזאת - מילים אבי ביטר / לחן אבי ביטר
*החיים המרים - מילים אבי ביטר / לחן טורקי
*קורבן האהבה - מילים דני ששון / לחן טורקי

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקנ/ית
!width=80|דמות
|-
| אבי ביטר || אבי
|-
| ירמי קדושי || מרקו
|-
| אילנה מן || מאיה
|-
| דני חדד || דני
|-
| אבי סויסה || סמי
|-
| יצחק ענף || זכי
|-
| אליס וענונו || ריקי
|-
| אורי צדוק || אלכס
|-
| אבי כהן || מר' כהן
|-
| יפית שמע || חברה של מאיה
|-
| אניטה פללי || רקדנית בדיסקו
|}

== קישורים חיצוניים ==

* מכונת קריאה – [http://readingmachine.co.il/home/books/1173782743/1173786693 מאמר על "קורבן האהבה"] מתוך גיליון מס' 13
* 

קטגוריה:סרטי 1992
קטגוריה:סרטים ישראליים
קטגוריה:סרטים מוזיקליים
קטגוריה:סרטים עצמאיים
קטגוריה:תל אביב-יפו בקולנוע
קטגוריה:סרטי דרמה רומנטית
קטגוריה:סרטים ישראליים משנת 1992
פאוור סנטר

פאוור סנטר בנשר
פאוור סנטר הוא מרכז מסחרי פתוח הנמצא בשולי הערים ולצידי צמתים חשובים בדרכים בינעירוניות. הפאוור סנטר כולל חנויות ומקומות בילוי, וחניון שבדרך כלל אינו מקורה. פאוור סנטר כוללים בדרך כלל חנויות כלי בית וכלי עבודה, ציוד משרדי, אלקטרוניקה ביתית ומכשירי חשמל ביתיים, ביגוד והנעלה, רשתות מזון (סופרמרקט), מסעדות ובתי קפה ועוד.

==בישראל==
בישראל קיימים מספר מרכזי פאוור סנטר, ביניהם "בילו סנטר" סמוך לרחובות, צומת עד הלום, צומת סילבר (מתחם ה"קוסמוס") באשקלון, מתחם הסטאר סנטר באשדוד, ישפרו סנטר בנס ציונה ובמודיעין-מכבים-רעות, מתחם איקאה בנתניה, מתחמי "ביג" שבאר שבע, בטבריה וערים נוספות, "חונים קונים" בראשון לציון, יכין סנטר בפתח תקווה, "מול כנרת" שבצמח ועוד.

בהקשר החוקי, קיימת בישראל מחלוקת בנוגע להיתרי הבנייה לגבי מרכזים שנבנים באזורים חקלאיים בניגוד ליעודם המקורי. לדוגמה, פסק דין בעתירה של משרד התמ"ת הורה על הריסת שורה של מבנים במתחם ירקונים, בהם "חצי חינם".

==קישורים חיצוניים==

* 

== הערות שוליים ==

קטגוריה:מסחר
קרב פרסלוס

קרב פרסלוס היה קרב מכריע במסגרת מלחמת האזרחים של יוליוס קיסר, שנערך ב-9 באוגוסט 48 לפנה"ס בין צבאו של יוליוס קיסר לבין הצבא של הסיעה האופטימטית בסנאט הרומאי בפיקוד פומפיוס. הקרב הסתיים בתבוסה מוחלטת של צבאו של פומפיוס, שנרצח זמן קצר לאחר מכן, וסימן את קץ המלחמה בינו לבין יוליוס קיסר, אך לא הביא לסיום מלחמת האזרחים ברומא בין המחנה הרפובליקני לבין יוליוס קיסר ותומכיו.

== הרקע לקרב ==
קודם לקרב זה שלט ברפובליקה הרומית הטריומווירט – שלושה מנהיגים רומאיים: קראסוס, פומפיוס ויוליוס קיסר יחדיו. 

בשנת 53 לפנה"ס נהרג קראסוס בקרב חרן כנגד האימפריה הפרתית. המהומה הפוליטית וחוסר היציבות גרמו לסנאט לבחור בפומפיוס לקונסול יחיד שישלוט בפועל ברומא. יריבי קיסר בסנאט משכו את פומפיוס לצידם בטענה שקיסר (ששהה בגאליה באותה תקופה) מתכנן לפלוש לרומא ולהפוך בה לשליט יחיד. 

הסנאט ביקש מפומפיוס לגייס כוחות על מנת להגן על המדינה מהפלישה, וקבע כי על קיסר לוותר על צבאותיו ועל הפרובינקיות שהוקצו לו ולא – יוכרז כאויב העם. ויתור כזה בעבור קיסר משמעותו הייתה התאבדות פוליטית. קיסר חצה את נהר הרוביקון, המסמל את גבולה הצפוני של איטליה עם צבאו ובכך ניתן האות למלחמתו של קיסר כנגד הסנאט. 

פומפיוס העדיף להתפנות מאיטליה ולבנות את כוחותיו ביוון, הוא גיבש צי עצום של 600 אוניות ו-11 לגיונות וצר על אספקת התבואה לרומא.

== מהלך הקרב ==
מפת הקרב
פומפיוס הבין כי על אף עדיפותם המספרית של כוחותיו, היו כוחותיו של קיסר מיומנים יותר בעקבות פעילותם במהלך מלחמת גאליה, ולכן במקום לתקוף ישירות את קיסר יזם מצור על כוחותיו. קיסר תקף את מחנה פומפיוס בדיראכיום, אולם נאלץ לסגת באבידות כבדות. פומפיוס לא ניצל את הצלחתו, ובחר להמשיך ולצור על כוחות קיסר כשנה (49–48 לפנה"ס), ודחק את קיסר לעבר תסליה.

בקרבת העיר פרסלוס נערך הקרב בין צבאות השנים – וזאת בשל נתיב הנהר שמנע מכל צבא לאגף ולהפתיע את האחר.

פומפיוס קיווה כי פרשיו יכריעו את הקרב, ואלה, בשל יתרונם המספרי הצליחו להביא לנסיגת פרשי קיסר, אולם חיל הרגלים של קיסר היה מיומן יותר, חמק בהצלחה מהמלכודות שטמן פומפיוס, ואף הדף את פרשיו, וזאת על אף הפרשי הכוחות.

לטענת קיסר, היה לאויביו יתרון מספרי משמעותי: 45,000 חיילים ו-7,000 פרשים לעומת 22,000 חייליו של קיסר ואלף פרשים. עם זאת, הקרב נגמר בניצחון משמעותי של קיסר.

==תוצאות הקרב==
לאחר הפסדו נמלט פומפיוס למצרים, שם נרצח במצוות המלך תלמי השלושה עשר. תבוסת פומפיוס לא הביאה לסיום מלחמת האזרחים – קאטו הצעיר המשיך במלחמה באפריקה עד תבוסתו בקרב תאפסוס ושני בניו של פומפיוס גנאיוס וסקסטוס המשיכו במלחמה כנגד קיסר בהיספניה עד תבוסתם בקרב מונדה, אשר סימן את סיום מלחמת האזרחים וניצחונו הסופי של קיסר.

==מועד הקרב==
בעוד שמועד הקרב היה ב-9 באוגוסט לפי לוח השנה שהיה נהוג ברומא באותה עת, לאחר שינוי הלוח ללוח היוליאני הקרב נחגג ב-29 ביוני או ב-7 ביולי (לפי דעות אחרות).

==קישורים חיצוניים==

* [https://www.livius.org/articles/battle/pharsalus-48-bce/ תיאור הקרב (באנגלית) באתר Livius.org]
* 
* 

פרסלוס
אברהם באום

מייג'ור אברהם באום (באנגלית Abraham J. Baum; 29 במרץ 1921 - 3 במרץ 2013) היה קצין יהודי-אמריקאי בצבא ארצות הברית שזכה בשורה ארוכה של אותות ועיטורים צבאיים על לחימתו נגד הגרמנים במלחמת העולם השנייה.

== קורות חיים ==
אברהם (אייב) באום נולד ברובע הברונקס בניו יורק והתפרנס כגזרן של בגדים.
ב-1941 התגייס כטוראי לחיל השריון האמריקני וטיפס במעלה הדרגות עד הגיעו לדרגת מייג'ור (רב-סרן) באפריל 1945.

בדצמבר 1943 נשלח באום, אז בדרגת סגן משנה אל מעבר לים, והשתתף בחמישה קרבות בזירה האירופאית במלחמת העולם השנייה.

בחודש מרץ 1945 לחם תחת פיקודו של גנרל ג'ורג' פטון והוטלה עליו משימה קשה שעיקרה חציית קו זיגפריד ושחרורם של 900 שבויים אמריקאים ממחנה המעצר OFLAG XIII-B ליד המלבורג (Hammelburg) בעומק שטח גרמניה. 

כוח החילוץ נקרא "כוח באום" על שם מפקדו קפטן (סרן) באום וכלל: 296 חיילים ו-53 כלי רכב בתוכם, טנקים, כלי רכב נגד טנקים ומשאיות.

ב-26 במרץ 1945 תחת פיקודו של באום התקדם הכוח הצבאי לעבר היעד ונתקל בכוחות שריון ורגלים גרמנים. במהלך הקרב נהרגו חלק מלוחמיו של באום, רובם נישבו, ואילו הוא נפצע קשה. למרות פציעתו המשיך להילחם עד אשר נפל בשבי. ימיו בשבי לא ארכו, והוא שוחרר כעבור זמן קצר על ידי הכוחות האמריקאיים.

לאחר המלחמה היה באום ליועץ אסטרטגי במשרד הביטחון האמריקאי.

ב-1948 במהלך מלחמת העצמאות, הגיע באום לישראל ושימש כיועץ למפקדת צה"ל. משה דיין ציין כי חלק מהטקטיקות שלו הושפעו מעצותיו של באום.

באום התגורר ברנצ'ו ברנרדו, סן דייגו, קליפורניה. הוא נפטר ב-3 במרץ 2013 והותיר אחריו את אשתו איילין, 2 בנים ו-2 בנות. באום נקבר בבית הקברות הלאומי ארלינגטון.

==עיטורים==
על פעולתו וגבורתו בשדה הקרב עוטר באום בשורה של עיטורים בהם:

* עיטור צלב השירות המצוין, העיטור השני בחשיבותו בצבא ארצות הברית, הוענק לבאום על גבורתו ודבקותו במשימה חרף פציעתו במהלך ניסיון החדירה להמלבורג (בעיטור זה עוטרו כ-5000 חיילים אמריקאים על פעילותם במהלך מלחמת העולם השנייה).
* עיטור כוכב הכסף - העיטור השלישי בחשיבותו בו זכה פעמיים. 
* עיטור כוכב הארד - העיטור הרביעי בחשיבותו בו זכה שלוש פעמים
* עיטור לב הארגמן - על פציעותיו, בו זכה ארבע פעמים
* אות השרות הקרבי (Combat Infantryman Badge).

==קישורים חיצוניים==

* [http://memory.loc.gov/diglib/vhp/story/loc.natlib.afc2001001.05580/ ראיון מצולם שנערך עם אברהם באום] - אוקטובר 2002
* [http://www.taskforcebaum.de/index1.html Task Force Baum and the Hammelburg Raid] - סיפורו של כוח באום <small>(באנגלית)</small>
* [http://www.signonsandiego.com/uniontrib/20051202/news_m1m02tfrbdo.html 60 שנה מאוחר יותר "כוח באום" הצליח] - סן דייגו יוניון טריביון, 2.12.05 <small>(באנגלית)</small>
* [http://en.ww2awards.com/person/34599 Abraham J. Baum] - אתר ww2awards.com
* 

== הערות שוליים ==

קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:קצינים וחוגרים יהודים בצבא ארצות הברית
קטגוריה:קצינים אמריקאים במלחמת העולם השנייה
קטגוריה:מעוטרי צלב השירות המצוין
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:אמריקאים שנשבו במלחמת העולם השנייה
קטגוריה:אמריקאים שנולדו ב-1921
קטגוריה:אמריקאים שנפטרו ב-2013
קרב פידנה

קרב פידנה התרחש בשנת 168 לפנה"ס, והוא הקרב שסיים את המלחמה המוקדונית השלישית בין הרפובליקה הרומית לפרסאוס, מלך מוקדון.

== רקע לקרב ==
לאחר שתי תבוסות שנחל פיליפוס החמישי מול רומא הוא הקפיד מאוד לשמור על נאמנותו להסכמים עימה ואף לסייע לה במלחמות באזור. עם זאת בין רומא (החשדנית מאוד) לפיליפוס נוצרה מתיחות, אולי כתוצאה מההתאוששות הכלכלית שלו. פיליפוס שלח את בנו דמטריוס להרגיע את הרוחות ברומא. פרסאוס, בנו הבכור של פיליפוס החל לדאוג וגרם להוצאתו להורג של דמטריוס, לאחר מות אביו עלה פרסאוס לשלטון.

== סיבות ליציאה לקרב ==
מספר גורמים הרעו את היחסים בין רומא לפרסאוס שניסה לשאת חן בעיני מנהיגיה:
# האשמה שלו במותו של דמטריוס הפרו-רומאי.
# כוחו הצבאי הגובר.
# כוחו הפוליטי בתוך מדינתו התחזק.
# השפעתו ביוון גדלה בשל התחבבותו על העמים סביבו.
# אאומנס מלך פרגמון שנפגע ממפולת סלעים בשנת 172 לפנה"ס האשים אותו בניסיון לרצחו.

רומא החליטה לצאת לקרב, אם כי לא היה מניע ברור וריאלי למלחמה. פרסאוס גילה נכונות להיענות לדרישות הרומיות אך הרומאים לא הראו רצון לתקן את המצב והתעקשו לצאת למלחמה. גם ההאשמות על הפרת החוזה (שאפיינו הרבה מגורמי המלחמה הרומאים) לא היו מוצדקות ואף מופרכות.

סביר להניח שהמניעים למלחמה היו קנאה בשגשוג של פרסאוס וממלכתו, חשש מהאהדה שצבר ביוון ומחוצה לה וכן אינטרסים אישיים של מנהיגים ומצביאים תאבי שלל מלחמה ותהילת ניצחון.

== מהלך הקרב ==
בשלוש השנים הראשונות (משנת 171 לפנה"ס) ניהלו המצביאים הרומיים את המלחמה באופן גרוע ונחלו כישלונות רבים. בשנה הרביעית הפיקוד הועבר ללוקיוס אימיליוס פאולוס מקודוניקוס שחדר למאקדוניה למרות הביצורים של פרסאוס.

צבאו של פרסאוס נסוג לפידנה וב-22 ביוני שנת 168 לפנה"ס נערך הקרב המכריע. לאחר התכתשיות של חיל רגלים קל שנערכו במהלך היום, חיל הרגלים הקל של לוקיוס התקרב לצבאו של פרסאוס יתר על המידה, דבר שגרם לפרוץ הקרב. הפלנקס של פרסאוס ניגפו אל מול הלגיון של פאולוס שהיה גמיש יותר ויכל להתאים את עצמו לפני הקרקע.

== אחרית דבר ==
פרסאוס נמלט משדה הקרב אך מאוחר יותר הסגיר עצמו לידי הרומאים וכשנה לאחר מכן מת בגלותו באיטליה. קרב פידנה חרץ את גורלה של מוקדון שסופחה והפכה לפרובינקיה רומאית.

== לקריאה נוספת ==
*[https://www.academia.edu/42833364/זיו_יופה_-_פלנקס_נגד_לגיון_התנגשות_הטיטאנים_הצבאיים_של_העת_העתיקה זיו יופה: פלנקס נגד לגיון: התנגשות הטיטאנים הצבאיים של העת העתיקה]

==קישורים חיצוניים==

* 
* 

פידנה
פידנה
עבד א-רחמן זועבי

עבד א-רחמן זועבי (בערבית: عبد الرحمن زعبي; 19 בנובמבר 1932 – 12 בספטמבר 2014) היה שופט ערבי-ישראלי במערכת בתי המשפט. ב-2002 פרש ממשרתו כסגן נשיא בית המשפט המחוזי בנצרת. קודם לכן, היה לשופט הערבי הראשון שכיהן בבית המשפט העליון (במינוי זמני בלבד).

== ביוגרפיה ==
זועבי נולד בסולם למשפחת זועבי המוסלמית. למד בבית הספר הגבוה למשפט ולכלכלה בתל אביב וסיים את לימודיו בשנת 1958. בשנת 1960 קיבל רישיון עריכת דין, הצטרף למשרד של משה עמאר ופעל כעורך דין בחיפה ובנצרת, עד שבשנת 1978 מונה כשופט מחוזי בנצרת. בתחילת שנת 1996 מונה לסגן נשיא בית המשפט המחוזי בנצרת. מ-1 במרץ 1999 כיהן כשופט בפועל בבית המשפט העליון, לתקופה של תשעה חודשים, שהוארכה לשנה. בכך היה הערבי הראשון המכהן בבית המשפט העליון. בהמשך חזר לתפקידו בבית המשפט המחוזי כסגן נשיא לעניינים מנהליים, עד לפרישתו.

בכהונתו כשופט דרש את סמכות בתי הדין השרעי לקבוע תשלום מזונות. בנוסף מיוחסת לו יצירת תקדים "העד השותק", שלפיו קיים תוקף לעדות המתקבלת לפני הרשות המבצעת, אף אם האדם סירב לחזור על עדותו לפני הרשות השופטת. כשופט היה זועבי תקיף מאוד בנוגע לסמים.

זועבי היה חבר בוועדת שמגר שהוקמה לאחר טבח מערת המכפלה, היה סגן יו"ר ההנהלה הבינלאומית והוועד המנהל של יוזמות קרן אברהם הפועל לדו-קיום בין ערבים ליהודים במדינת ישראל. לאחר פרישתו מכס המשפט עסק בבוררות משפטית.

בשנת 1996, קיבל תואר דוקטור לשם כבוד מטעם אוניברסיטת חיפה.

== חיים אישיים ==
זועבי היה אב לשלושה.

==קישורים חיצוניים==
* 

== הערות שוליים ==

קטגוריה:שופטי בית המשפט המחוזי בנצרת
קטגוריה:שופטים במינוי זמני בבית המשפט העליון
עבד
קטגוריה:בוגרי בית הספר הגבוה למשפט ולכלכלה
קטגוריה:מקבלי תואר דוקטור לשם כבוד מאוניברסיטת חיפה
קטגוריה:שופטים ערבים ישראלים
קטגוריה:ישראלים שנולדו ב-1932
קטגוריה:ישראלים שנפטרו ב-2014
צימר

צימר ביישוב [[שפר, בצפון ישראל]]

צִימֶר (מילולית מגרמנית ומיידיש: "חדר"; החלופה העברית התקנית שקבעה האקדמיה: חֲדַר נופש; שמות נוספים: חדרי אירוח, אירוח כפרי) הוא חדר או מערכת חדרים, על פי רוב בבית מגורים או בחצרו, המושכרים למטיילים ולנופשים למשך לילה אחד או מספר לילות לצורכי הלנה.

המונח "צימר" אומץ לעברית המדוברת מיידיש וממדינות מרכז אירופה דוברות הגרמנית, שם הרבו מטיילים ישראליים להיתקל בשלטי "צימר פריי" (Zimmer Frei - חדר פנוי) מוצבים על בתים המציעים חדר להשכרה למטיילים, בעיקר באזורים הכפריים, טרם הייתה תופעת אירוח זו נפוצה בישראל. במדינות דוברות אנגלית מוכר המושג המקביל "B&B" (או "Bed and Breakfast", משמע, "מיטה וארוחת בוקר") לסגנון אירוח דומה המציע חלופה אינטימית-ביתית לאירוח במלון.

==בישראל==
בנייה מעץ טיפוסית לצימרים, כמו כן שדרוגים אופציונליים כמו [[ג'קוזי]]
בגליל וברמת הגולן התפתחה תעשייה ענפה של צימרים, השייכים למשפחות פרטיות במושבים וביישובים כפריים, המשכירות אותם לתקופה קצרה. התעשייה החלה להתפתח בשנות ה-90 של המאה ה-20, כאשר חלה ירידה ברווחי ענף החקלאות, ומשפחות רבות בעלות חוות חקלאיות ביישובים קהילתיים, קיבוצים, מושבים וחוות בודדים החליטו לנסות את כוחן בעסקי האירוח. הצימרים הראשונים הופיעו בקיבוצים ובמושבים שונים, תחילה במבנים על קרקע שיועדה לחקלאות, אך בפועל שימשה לאירוח נופשים. כיום יש קיבוצים, כפרים ומושבים שעיקר פרנסתם על אירוח נופשים בתיירות פנים. בהמשך התרחב ענף הצימרים גם בנגב ובערבה. 

הענף היה בשיא שלו בעשור הראשון של המאה ה-21, עם שיעורי רווחיות גבוהים<ref></ref>, אך בעשור השני של המאה ה-21, החלה דעיכה בענף, שבאה בעקבות עלייה בסטנדרטים של הלקוחות, שהביאה אותם לחוסר רווחיות. 
חדר בצימר
חדרי האירוח בישראל מציעים שירותים ברמות איכות רבות ומגוונות, כשרובם נבדלים זה מזה בנוף, ברמת הבידוד, ובמגוון התוספות. תוספות שגורות הן ג'קוזי, בריכת שחיה, טלוויזיה, אינטרנט, פינת אוכל, ארוחות בוקר (לרוב בתשלום נוסף). כמה צימרים אף מציעים שילוב של פעילויות חוץ, טיפולי ספא ומסאז' ושירותים נלווים נוספים.

על פי נתוני הלשכה המרכזית לסטטיסטיקה, ענף התיירות הכפרית בישראל הציע בשנת 2015 כ-6,500 חדרי אירוח.

משרד התיירות הכניס לשימוש תו איכות IBB, אשר מדרג את מתקני האכסון על פי כ-140 קריטריונים בינלאומיים, איכותיים וכמותיים אשר הותאמו לישראל. מספר קריטריונים לדוגמה: אמת בפרסום, בטיחות, גודל מינימלי של יחידה, מיזוג/חימום, ניקיון ותחזוקה, מידע זמין על אזור האכסון, שירותי הסעדה בסביבתו ועוד. המשרד הוביל את תהליך הדרוג על מנת ליצור שפה אחידה בין בעלי הצימרים לבין הלקוחות. המטרה היא לאפשר לקהל הנופשים לקבל את מירב המידע על מצאי החדרים ואופציות לנופש באזור, ובד ובד עולה רמת השרות והאיכות של חדרי האירוח הכפרי בישראל.

==ראו גם==
*מוטל
*אכסניה
*בית מלון
*מלון בוטיק
*פנסיון

==קישורים חיצוניים==

* דפנה ברמלי-גולן, [https://www.globes.co.il/news/article.aspx?did=1000994439 עלייתו ונפילתו של הצימר הישראלי]. באתר גלובס, 19 בדצמבר 2014
* 

==הערות שוליים==

קטגוריה:שירותי אירוח ואוכל
קטגוריה:ישראל: תיירות
קטגוריה:בתי מלון לפי סוג
אדמונד הראשון, מלך אנגליה

אדמונד הראשון (או אידמונד, Edmund I; 921 – 26 במאי 946), המכונה גם הזקן, עושה המעשים או המפואר, היה מלך אנגליה משנת 939 ועד למותו. הוא היה בנו של המלך אדוארד הזקן מאשתו השלישית, אדגיבה, ואחיו למחצה של אתלסטאן, מלך אנגליה, שאת כסאו ירש ב-27 באוקטובר 939.

==איומים צבאיים==
זמן מועט לאחר הכתרתו נאלץ אדמונד להתמודד עם צבאו של אולף השלישי גות'פרית'סון, מלך דבלין, שהשתלט על נורת'מבריה והחל לנגוס בשטחים במרסיה.

עם מותו של גות'פרית'סון ב-941, החל שלטונו ומעמדו של אדמונד להתחזק. ב-942 השיב לעצמו את השטחים שנלקחו ממנו במרסיה, וב-943 אף שימש כסנדק בטקס ההטבלה של אולף קואראן, ששלט ביורק כיורשו של אולף גות'פרית'סון, יחד עם בן דודו רגנאל.

שנה מאוחר יותר ב-944, השתלט אדמונד על נורת'מבריה, תוך שקואראן מודח מכסאו ונמלט לדבלין, שם הוכתר למלך.

ב-945 כבש אדמונד את סטרתקלייד, אך מסר את השטח למלקולם הראשון, מלך סקוטלנד, בתמורה לברית צבאית, שהניחה את הבסיס ליחסי ידידות עם סקוטלנד.

במהלך שלטונו השתפר מצבם של המנזרים באנגליה, והם שבו לשגשג.

אשתו של אדמונד, אלגיבה, ילדה לו את אדוויג ואת אדגר, שניהם זכו למלוך באנגליה.

==מוות וירושה==

אדמונד נרצח ב-26 במאי 946 בפוקלצ'רץ'. נסיבות הרצח אינן ברורות ומהוות מקור לשמועות רבות.

כרך ד' בכרוניקה האנגלו-סקסונית, שנכתב כמאה שנים לאחר האירוע, מזוהה אדם בשם ליאופה כרוצח, ללא ציון מניעיו. לעומת זאת, כרכים אחרים העוסקים ברצח אינם מציינים את שם הרוצח או שאינם ברורים דים.

מקורות מאוחרים יותר, מהמאה ה-12 מוסיפים פרטים לרצח לפיהם אדמונד נהרג בקטטה עם פושע גולה בשם ליאופה, לאחר שזיהה אותו במהלך ארוחה חגיגית, ולפי מקור נוסף, כשניסה להגן על אחד ממשרתיו מאותו פושע. נראה שחלק מהפרטים המוצגים במקורות, שנכתבו יותר ממאה וחמישים שנים לאחר האירועים, ומטבע הדברים הושפעו מסיפורים שהתגלגלו מפה לאוזן, אינם הגיוניים ואינם עולים בקנה אחד עם מעמדו ואופן התנהלותו של מלך.

מאמר משנת 2015 מעלה סברה כי אדמונד היה קורבן לקנוניה ומותו היה התנקשות פוליטית.

אדמונד נקבר במנזר גלסטונברי. אחיו הצעיר אדרד ירש את כסאו.

==קישורים חיצוניים==

* 

==הערות שוליים==

קטגוריה:בית וסקס
קטגוריה:מלכי אנגליה
קטגוריה:ילידי 921
קטגוריה:נפטרים ב-946
יעל כהן

יעל כהן (נולדה ב-1971) היא מתופפת ישראלית, הייתה חברה בהרכב המכשפות.

== ביוגרפיה ==
יעל כהן, המוכרת בעיקר כמתופפת של להקת הרוק הנשי, "המכשפות", נחשבת לאחת המתופפות הבולטות בישראל. כהן נכנסה לתודעת הציבור בשנות ה-90, עם פריחתו של הרוק הישראלי. המכשפות הוציאו 3 אלבומים וצברו קהל מעריצים רחב.

עם התפרקות הלהקה בנסיבות טרגיות, כתוצאה ממותה בתאונה של הסולנית ענבל פרלמוטר, המשיכה כהן לעסוק במוזיקה, אך רוב עבודותיה נחשבות לרחוקות מהמיינסטרים.

== הרכבים שאליהם השתייכה ==
* גוונים כהים
* אלמנה שחורה
* בלה דונה
* המכשפות
* קינמון
* ונוס
* ליליפוט
* מונרו
* ליידיD
* תחנה סופית (אחד ההרכבים הראשונים של כהן, שפעל בין 1989-1987 ובו הייתה חברה הגר מגן, לעתיד באסיסטית להקת הנויז רוק פלסטיק ונוס)
* שנדליר

== קישורים חיצוניים ==

* [http://www.yaeldrums.co.il עולם התופים של יעל כהן]
* [https://web.archive.org/web/20080630014533/http://www.tam.co.il/10_2_2006/magazin3.htm שוב זאת תקופה של גאות בחיי], באתר עיתון תל אביב
* 

קטגוריה:זמרות השרות בעברית
קטגוריה:המכשפות
קטגוריה:מתופפות ישראליות
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1972
קטגוריה:ישראלים שנולדו ב-1972
קרן הזהב

מראה מקפה פייר לוטי באייפ - קרן הזהב וגשר הליץ' הנושא את הכביש המהיר הפנימי של העיר (Çevre yolu)
קונסטנטינופול (איסטנבול) בתקופה הביזנטית. קרן הזהב בחלקה העליון של המפה
קרן הזהב (בטורקית: Haliç - "האליץ'"; ביוונית: Χρυσόν Κέρας) היא לשון ים צרה באורך של כ-8 ק"מ היוצאת ממצר הבוספורוס ומחלקת את חלקה האירופי של איסטנבול לשני חלקים. מצפון וממזרח לה משתרע רובע בייאואולו (Beyoğlu) ומדרום וממערב לה רבעי אמינאני (Eminönü) ופתיה (Fatih) וכן העיר אייפ (Eyüp). קרן הזהב מהווה מעגן טבעי ומקיפה, יחד עם הבוספורוס וים מרמרה את חלקה העתיק של העיר איסטנבול, והופכת אותו לחצי אי. 

==היסטוריה==
לפי אגדה יוונית, מקור שמה של קרן הזהב ביוונית (חריסון קרס) בשמה של קרואסה, אימו של ביזס (Βύζας) מייסדה של ביזנטיון בשנת 667 לפנה"ס. לפי מקורות אחרים מקור שמה של קרן הזהב באדמות הפוריות ובנוף היפה שסביב לה, אך ככל הנראה השם מתייחס לעושרם של המבנים שנבנו סביב לשון הים בתקופה הביזנטית. בתקופת זו שימשה קרן הזהב כנמל העיקרי של הצי וחומות העיר נמתחו על גדתה הדרומית כמו גם סביב לעיר כולה. על חופה הצפוני של קרן הזהב (כיום באמינני) הוקם "המגדל הגדול" (Megalos Pyrgos) ושרשרת נמתחה בינו ובין העיר שעל הגדה הדרומית, כדי למנוע מכלי שיט זרים מלהיכנס אל לשון הים. המגדל נהרס ברובו בידי צלבני מסע הצלב הרביעי ב-1204. השרשרת נמתחה בשלוש הזדמנויות לאורך ההיסטוריה - במאה ה-10 בעת מתקפת רוס של קייב, בעת מסע הצלב הרביעי ובעת הכיבוש העות'מאני. לאחר כיבוש איסטנבול בידי העות'מאנים ב-1453 התיישבו לאורך קרן הזהב שהייתה אותה עת בקצה העיר יהודים, איטלקים, יוונים ולא מוסלמים אחרים. 

==הגשר של לאונרדו דה וינצ'י==
בשנת 1502 ערך לאונרדו דה וינצ'י שרטוט של גשר לרוחבה של קרן הזהב. הגשר באורך של 240 מטר תוכנן לבקשתו של הסולטאן באיזיט השני אולם הוא לא הוקם לבסוף. בשנת 2001 הוקם לפי שרטוטיו של דה וינצ'י גשר להולכי רגל בממדים קטנים יותר בעיר אוס (Ås) בנורווגיה, וב-17 במאי 2006 הודיעו ראש ממשלת טורקיה רג'פ טאיפ ארדואן וראש עיריית איסטנבול כי הגשר יוקם מעל קרן הזהב לפי תוכניותיו וקנה המידה המקוריים של דה וינצ'י. אם אכן יוקם הגשר הוא יהיה הגשר החמישי החוצה את לשון הים.

==קרן הזהב כיום==
צילום לוויין "משוטח" של הבוספורוס עם קרן הזהב (למטה משמאל). מימין - אסיה, משמאל - אירופה.
כיום משתרעים בניינים לכל אורכן של שתי גדותיה של קרן הזהב, אם כי בחלקים מחופיה ישנם גנים ופארקים. בשנות השמונים של המאה ה-20 נוקו מימיה של קרן הזהב והופסקה הזרמת שפכים תעשייתיים אליהם. שלושה גשרים חוצים את קרן הזהב - גשר גלאטה (Galata Köprüsü) סמוך למקום מפגשה עם הבוספורוס, גשר אטאטורק (Atatürk Köprüsü) כ-750 מטר ממנו וגשר הליצ' (Haliç Köprüsü) הנושא את הכביש המהיר הפנימי של העיר (Çevre yolu - D100/O-1). גשר רביעי שעליו תחצה הרכבת התחתית של איסטנבול את קרן הזהב נמצא בשלבי הקמה. לאורכה של קרן הזהב מזגזגים קווי אוטובוס הים באיסטנבול. אחד האתרים הידועים הנמצאים בסמוך לקרן הזהב הוא מסגד וקבר איוב אל-אנסרי (Eyüp El-Ansari'nin camii ve türbesi) בעיר אייפ (Eyüp), שהיה למקום קדוש ומוקד לעלייה לרגל. עוד נמצאת לידה העיר המיניאטורית "מיניאטירק" (Miniatürk).

==ראו גם==
* גשר גלאטה
* רכבל אייפ-פייר לוטי

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איסטנבול
קטגוריה:טורקיה: מפרצים
קרן הזהב
קטגוריה:קונסטנטינופול
חוק אמדל

חוק אמדל, הקרוי על שמו של ארכיטקט המחשבים ג'ין אמדל, משמש למציאת חסם עליון לשיפור הצפוי במערכת מחשב, כאשר חלקה ממוקבל וחלקה נותר סדרתי. החוק משמש לרוב במחשוב מקבילי לחיזוי ההאצה (Speedup) התאורטית המקסימלית המתקבלת מהרצת המערכת על מספר מעבדים במקביל. 

חוק אמדל המוכלל הוא:
:<math>\frac{1}{\sum_{k=1}^{n}{\big(\frac{P_k}{S_k}\big)}}</math>
כאשר
* <math>P_k \ </math> הוא אחוז ההוראות שניתן לשפר (או להאט),
* <math>S_k \ </math> הוא מכפיל האצה (כאשר 1 הוא ללא האצה או האטה),
* <math>k \ </math> מייצג תווית עבור כל אחוז והאצה,
* <math>n \ </math> הוא מספר האצות/האטות השונות המתקבלות משינוי המערכת.

==לקריאה נוספת==
<div class="mw-content-ltr">
* Gene Amdahl, "[http://delivery.acm.org/10.1145/1470000/1465560/p483-amdahl.pdf Validity of the Single Processor Approach to Achieving Large-Scale Computing Capabilities]", AFIPS Conference Proceedings, (30), pp. 483-485, 1967.
</div>

==קישורים חיצוניים==

אמדל
ניסוי מסלסון ושטאל

שלושת המודלים לאופן שכפול ה-DNA
הניסוי של מסלסון ושטאל הוא ניסוי שערכו מת'יו מסלסון ופרנקלין שטאל ב-1958, כדי לבדוק את ההשערה שהכפלת ה-DNA היא סמי-קונסרבטיבית. הכפלה סמי-קונסרבטיבית משמעותה שכאשר דו-גדיל DNA שוכפל, כל אחד משני הדו-גדילים מכיל גדיל אחד מהסליל המקורי וגדיל חדש שסונתז. הניסוי נחשב לניסוי קלאסי ואלגנטי ואחד החשובים בהיסטוריה של הביולוגיה.

החוקרים ביססו את הניסוי על העובדה שחנקן מהווה מרכיב משמעותי מה-DNA. האיזוטופ הנפוץ של חנקן הוא <sup>14</sup>N, אך DNA עם האיזוטופ הכבד יותר <sup>15</sup>N מסוגל גם הוא להתקיים.

החוקרים גידלו במשך מספר דורות חיידקי E.coli על מצע המכיל <sup>15</sup>N. כתוצאה מכך נוצרו חיידקים בעלי DNA כבד מהרגיל, לאחר מכן נלקחו חיידקים שה-DNA שלהם מכיל רק <sup>15</sup>N והועברו למצע המכיל <sup>14</sup>N, שם אפשרו להם להתחלק פעם אחת בלבד. בסיום ההכפלה הושווה ה-DNA שנוצר בהכפלה זו עם DNA המכיל חנקן כבד ועם DNA המכיל חנקן קל. התגלה כי צפיפות ה-DNA החדש הייתה קרובה לממוצע הצפיפות בין החנקן הקל והכבד. תוצאה זו אפשרה לשלול את מנגנון ההכפלה הקונסרבטיבי, שכן על פי שיטה זו הייתה מתקבלת תוצאה שבה חצי מה-DNA הוא כבד וחצי ממנו קל, ללא משקל בינוני. עם זאת תוצאות אלו התאימו הן למודל הסמי-קונסרביטי והן למודל האקראי. לפי המודל הסמי-קונסרבטיבי בכל סליל DNA יהיו לאחר הכפלה אחת גדיל המורכב מחנקן כבד וגדיל מורכב מחנקן קל, כך שבסך הכול תהיה צפיפותו בינונית. לפי השיטה האקראית היה מורכב כל גדיל בסליל החדש ממקטעים רבים, שחלקם מורכב מחנקן קל וחלקם מכבד, כך שהסליל כולו אף הוא בעל צפיפות בינונית.

כדי לקבוע איזה מהמודלים המוצעים הוא המתרחש בפועל, ביצעו השניים ניסוי נוסף. ראשית, גידלו שוב חיידקים במצע המכיל <sup>15</sup>N במשך מספר דורות, וקיבלו חיידקים בעלי DNA כבד. לאחר מכן העבירו את החיידקים, כבניסוי הראשון, אל מצע המכיל <sup>14</sup>N ואפשרו להם הפעם לבצע שתי הכפלות. בתוצאות הניסוי התקבלו כמויות שוות של DNA בשתי צפיפויות שונות, אחת בינונית ואחת כמו של DNA שנוצר במצע של <sup>14</sup>N בלבד. תוצאות אלו שללו את המודל האקראי, כיוון שלפיו היה מתקבל DNA בצפיפות אחת בלבד, גבוהה מעט מזו של DNA שגודל במצע <sup>14</sup>N, הואיל וכל גדיל היה מכיל כמויות קטנות של הגדיל המקורי המורכב מ-<sup>15</sup>N. תוצאות אלו תואמות את המודל הסמי-קונסרבטיבי, חצי מהסלילים בדור השני מכילים גדיל אחד מקורי המורכב מחנקן כבד וגדיל נוסף קל, כך שהצפיפות היא בינונית, שאר הסלילים מורכבים מגדילים המכילים <sup>14</sup>N בלבד - גדיל אחד סונתז בחלוקה הראשונה והשני בחלוקה השנייה.

כך החוקרים איששו באופן משכנע את ההשערה ששאר המודלים אינם מתרחשים בפועל בגוף החי והמודל הנכון הוא הסמי-קונסרבטיבי.

450px

==ראו גם==
* שכפול DNA
* גילויים חשובים בחקר ה-DNA

==לקריאה נוספת==
* Meselson, M. and Stahl, F.W. (1958). "The Replication of DNA in Escherichia coli". PNAS 44: 671-82. [http://www.ncbi.nlm.nih.gov/entrez/query.fcgi?cmd=Retrieve&db=pubmed&dopt=Abstract&list_uids=16590258]

==קישורים חיצוניים==

קטגוריה:גנטיקה מולקולרית
מסלסון ושטאל
קטגוריה:1958 במדע
משפט גאוס-לוקאס

באנליזה מרוכבת, משפט גאוס-לוקאס, הקרוי על שמם של קרל פרידריך גאוס ופליקס לוקאס, מספק יחס גאומטרי בין השורשים של פולינום P לשורשים של הנגזרת שלו <math>\,P'</math>. 
קבוצת השורשים של פולינום ממשי או מרוכב היא קבוצת נקודות במישור המרוכב. המשפט קובע כי כל השורשים של <math>\,P'</math> נמצאים בתוך הקמור של השורשים של P.

== היסטוריה ==

בין המסמכים שהותיר מאחוריו קרל פרידריך גאוס (1777 - 1855) נמצאה מחברת אשר הוא החל לכתוב בספטמבר 1813. בעמוד 76 במחברת הוא כתב את הטענה שנודעה כמשפט גאוס-לוקאס. מספר מכתבים שלו שנשלחו לשומאכר מעידים שהוא חשב על המשפט לראשונה ביוני 1836 ושהוא הכיר היטב את ההשלכות הנובעות ממנו. מאוחר יותר, פליקס לוקאס ניסח משפט דומה, אם כי בגרסה מעט חלשה יותר, במאמר מ-1868. המשפט נתגלה מחדש באופן בלתי תלוי על ידי Legebeke ב-1882, בעזרת שיקולים גאומטריים.

== ניסוח == 
אם P הוא פולינום בעל מקדמים מרוכבים, כל האפסים של <math>\,P'</math> נמצאים בתוך המצולע הקמור הקטן ביותר המכיל את האפסים של P (במישור המרוכב).

== הוכחה == 
מן המשפט היסודי של האלגברה, נובע כי ל-P קיים פירוק יחיד מעל שדה המספרים המרוכבים: <math>P(z)= \alpha \prod_{i=1}^n (z-a_i)</math>, כאשר המספרים <math>a_1, a_2, \ldots, a_n</math> הם השורשים של P.

יהי Z מספר מרוכב עבורו <math>P(z) \neq 0</math>. נבצע בפולינום נגזרת לוגריתמית ונקבל:
<math> \frac{P^\prime(z)}{P(z)}= \sum_{i=1}^n \frac{1}{z-a_i}.</math>. באופן ספציפי, אם Z הוא שורש של <math>P'</math> ועדיין <math>P(z) \neq 0</math>, אז: <math> \sum_{i=1}^n \frac{1}{z-a_i}=0.\ </math> או: <math>\ \sum_{i=1}^n \frac{\overline{z}-\overline{a_i} } {\vert z-a_i\vert^2}=0.</math>. הביטוי האחרון יכול להיכתב גם כ-: <math>\left(\sum_{i=1}^n \frac{1}{\vert z-a_i\vert^2}\right)\overline{z}=
\sum_{i=1}^n \frac{1}{\vert z-a_i\vert^2}\overline{a_i}. </math> .
ניתן לראות כי Z הוא סכום משקלים בעל מקדמים חיוביים, או מרכז כובד של המספרים המרוכבים <math>a_i</math> ולכן הוא נמצא בתוך המצולע הקמור הקטן ביותר המכיל את האפסים של P, מש"ל.

== מקורות ==
* עמודים 91-92 ,Analytic Theory of Polynomials 

==קישורים חיצוניים==

* 

גאוס-לוקאס
קטגוריה:קרל פרידריך גאוס
אלגוריתם גאוס-ניוטון

אלגוריתם גאוס-ניוטון הוא אלגוריתם לפתרון בעיות ריבועים פחותים לא ליניאריות. האלגוריתם, המיוחס לקרל פרידריך גאוס, הוא למעשה תיקון של שיטת ניוטון למציאת שורשים של פונקציה ממשית, ללא שימוש בנגזרות ממעלה שנייה.

== תיאור הבעיה ==
בהינתן m פונקציות <math>f_i(x_1,...,x_n)</math> כאשר <math>1\leq i \leq m </math>, וכן <math>\ m\ge n</math>,

בעיית האופטימיזציה היא למצוא וקטור <math>\ p = (x_1,...,x_n) </math> כך שהסכום <math>\ S(p) = \sum_{i=1}^m (f_i(p))^2 </math> הוא מינימלי, כלומר לכל וקטור <math>\ q = (y_1,...,y_n) </math> מתקיים <math>S(p) \leq S(q) </math>.

== האלגוריתם ==
אלגוריתם גאוס-ניוטון הוא תהליך איטרטיבי. כלומר, יש לספק ערך התחלתי ל-<math>\ p </math>, שנקרא לו <math>\ p^0</math>.

ערכים עוקבים של <math>\ p^k</math> ניתנים אחר כך על ידי חזרה על היחס:

<math>\ p^{k+1} = p^k - \Big(J_f(p^k)^\top J_f(p^k)\Big)^{-1} J_f(p^k)^\top f(p^k) </math>

כאשר:
:<math>\ f=(f_1,\dots,f_m)</math>
:ו- <math>\ Jf(p)</math> מסמן את היעקוביאן של <math>\ f </math> ב-<math>\ p </math>.

את המטריצה ההופכית אין צורך לחשב במפורש.

במקומה נוכל לסמן את <math>\delta_k = - \Big(J_f(p^k)^\top J_f(p^k)\Big)^{-1} J_f(p^k)^\top f(p^k) </math> מתקיים
* <math>p^{k+1}=p^k+\delta_k </math>
* <math>\Big(J_f(p^k)^\top J_f(p^k)\Big)\delta_k = J_f(p^k)^\top f(p^k) </math> על ידי הכפלה של שני הצדדים ב <math>\Big(J_f(p^k)^\top J_f(p^k)\Big) </math>

נסמן <math>A=\Big(J_f(p^k)^\top J_f(p^k)\Big), b = J_f(p^k)^\top f(p^k) </math>

וקיבלנו אם כך מערכת משוואות ליניאריות <math>A\delta_k = b </math> למציאת <math>\delta_k </math>.

קטגוריה:אופטימיזציה רציפה
קטגוריה:סטטיסטיקה
קטגוריה:אייזק ניוטון
קטגוריה:קרל פרידריך גאוס
המכללה למינהל

המכללה למינהל היא מוסד ישראלי להקניית השכלה, המפעיל רשת בתי ספר תיכוניים, לימודי תעודה חוץ-אקדמיים, לימודי סיווג מקצועי, ורשת בתי ספר להנדסאים.

== היסטוריה ==
המדרשה למינהל הוקמה בשנת 1962 על ידי הסתדרות הפקידים שבהסתדרות הכללית, למתן השכלה על-תיכונית בענפי המינהל. בשנותיה הראשונות עמד בראשה דב יוהנס, מנהל המחלקה לתרבות ולחינוך מקצועי בהסתדרות הפקידים. המדרשה החלה בפעולתה בתל אביב, והרחיבה פעילותה לערים נוספות. בשנות ה-70 שינתה את שמה לשם המכללה למינהל.

בשנת 1978 היא קיבלה אישור מהמועצה להשכלה גבוהה לקיים לימודים אקדמיים.

בשנת 1992 נפרד ממנה המסלול האקדמי והפך למכללה אקדמית נפרדת בשם "המסלול האקדמי - המכללה למינהל", בעוד שהמסלול הלא-אקדמי הפועל בנפרד מאז נשאר עם השם המכללה למינהל.

המכללה מפעילה 11 סניפים ברחבי ישראל מחיפה בצפון ועד אילת בדרום. כמו כן המכללה מפעילה את רשת "מדיסין" ללימודי רפואה משלימה, וניהלה בעבר את שלוחת אוניברסיטת פוליטכניק מניו-יורק. החל משנת 2009, עומד בהנהלת המכללה רו"ח רוני דיוה.

נכון לינואר 2024 המכללה למינהל מונה למעלה ממיליון בוגרים.

==תחומי הלימוד==
בין תחומי הלימוד במכללה:
* לימודים לתואר הנדסאי בשלל תחומים.
* חשבונאות, לתעודת מנהל חשבונות, יועץ מס וחשב שכר
* מקצועות החשמל, לרישיון חשמלאי מוסמך
* לימודי ביטוח וייעוץ השקעות
* לימודי ניהול
* לימודי מזכירות רפואית ומזכירות משפטית
* לימודי מקצועות המחשב
* לימודי חשבונאות וראיית חשבון משולבים בתואר ראשון של האוניברסיטה הפתוחה
* לימודי שמאות מקרקעין משולבים בתואר ראשון של האוניברסיטה הפתוחה
* לימודי הנדסת תעשייה וניהול משולבים בתואר ראשון של האוניברסיטה הפתוחה

== ראו גם ==
* המסלול האקדמי המכללה למינהל - המסלול האקדמי שפועל כגוף נפרד ממנו מאז 1992

== קישורים חיצוניים ==
* 
* 
* 

==הערות שוליים==

קטגוריה:ישראל: חינוך מקצועי
קטגוריה:ישראל: מכללות להכשרת טכנאים והנדסאים
קטגוריה:ישראל: עמותות
קטגוריה:ההסתדרות הכללית
גובלן

שטיחי קיר בטירת [[לינדרהוף, מסביבות 1900]]
פרט של שטיח קיר ב[[קלויסטר של כנסיית סן טרופים בארל, צרפת]]
שטיח הקיר ב[[טרקלין שאגאל בכנסת; משה במעמד הר סיני]]
גּוֹבְּלֶן (Gobelin) הייתה משפחה של צובעי חוטים שעברו לייצור אריגים בטכניקה הקרויה על שמהּ.
המשפחה, שמוצאה ככל הנראה מריימס, השתכנה באמצע המאה ה-15 סמוך לפריז, על גדות הבִּיֶיבְרְ (Bièvre), מיובלי הסן. ראש המשפחה, ז'אן גובלן (Jehan Gobelin; מת ב-1476), מצא דרך ייחודית לצביעת בדים, ויורשיו פיתחו מפעל לאריגת טַפֵּטִין שהתפרסמו באיכותם והעשירו אותם. שטיחי גובלן היו מרהיבים ומבוקשים מאוד, ובגינם החלו בתי אריגה אחרים החלו לייחס למוצריהם את השם 'גובלן' כסממן לאיכות וליופי. 'גובלן' נעשה כך לשם גנרי, והמונחים 'גובלן' ו'טַפֵּטִין' (טפסטרי) הם חופפים. אמנים מפורסמים נרתמו לאורך הדורות לעצב את הדוגמאות שנארגו בטפטין. צאצאי המשפחה זנחו ברבות הימים את המפעל, רכשו אדמות והשיגו תוארי אצולה. היו בהם שמילאו תפקידים בכירים בחצר המלוכה הצרפתית. ב-1662 נרכש המפעל עבור המלך לואי ה-14 באמצעות שר האוצר קולבר, שמו הוסב ל'מפעל הגובלנים' והוא פועל במסגרת ממשלתית עד ימינו אלה.

אריגת טפטין צורכת זמן רב וחומרים יקרים ושטיחים ממין זה אינם בהישג יד אלא של עשירים. על כן נמצאה דרך פשוטה להעתקת הדגמים במלאכת רקמה על בד קנבס. בניגוד לטפטין הנארג על נול נייח וכבד, בד הרקמה ניתן לנשיאה לכל מקום, למרעה ולבית, לעבודה בעת פנאי. המונח "גובלן" יוחס במשך השנים גם לעבודת רקמה על בד, אף שמקורו באריגה.

==היסטוריה==
בקברי הפרעונים תחותמס הרביעי ותות ענח' אמון במצרים העתיקה נמצאו שאריות של אריגי שטיחים בסגנון שטיח הגובלן.<ref></ref> בחוף המערבי של פרו נמצאו שאריות של אריגים בסגנון זה שתוארכו להמאה הראשונה לפני הספירה.<ref></ref> בבריסל בבלגיה התפתחה כבר במאה ה-15 תעשיית טפטין ענפה, שהייתה לשם דבר.<ref></ref>

בתחילת המאה ה-20 החלו אמנים ידועים להתעניין שוב באריגת גובלן, ובזכותם זכתה טכניקה היסטורית זו לפריחה מחודשת. בכפר הצרפתי אובוסון שוחזרו בתי אריגה שהביאו לפריחה כלכלית של המקום ושל הגובלנים. החלוץ בתחום היה האמן ז'אן לורסה , ואליו הצטרפו מרסל גרומֵייר , דום רובר , פבלו פיקאסו ורבים אחרים.

בישראל מוּכָּרים שטיחי הקיר הארוגים בטרקלין שאגאל שבכנסת שעיצב מארק שאגאל.

כיום מכנים בשם "גובלן" גם רקמת צלבים בדוגמאות שונות על גבי בד רשת. רקמה כזו הייתה תחביב נפוץ בישראל בשנות ה-60 ובשנות ה-70 של המאה העשרים, ותוצריה הממוסגרים נתלו לקישוט על קירות הבתים.

== ראו גם ==
*טפטין
*אריגה
*רקמה (מלאכת יד)
*אמנות סיבים

== לקריאה נוספת ==
<div dir=ltr align=left>
* P ,Diets (1962). Schering & Islag .Heijnis NV Amsterdam
</div>

== קישורים חיצוניים ==

* 
==הערות שוליים==

קטגוריה:טקסטיל
קטגוריה:מלאכת יד
קטגוריה:אפונימים
קטגוריה:שטיחים
קטגוריה:אריגה
קטגוריה:אמנות סיבים
קטגוריה:קירות
קניון עזריאלי הנגב

קניון עזריאלי הנגב הוא מרכז קניות בבאר שבע, השני בגודלו בנגב. הקניון ממוקם בצומת אלי כהן סמוך לתחנה המרכזית, לתחנת הרכבת באר שבע – מרכז ולקריית הממשלה.

==אודות הקניון==
קניון הנגב תוכנן על ידי האדריכל יעקב גיל והוקם בשנת 1989 על ידי יצחק רגר, לפני שנבחר לראשות עיריית באר שבע. נפתח במרץ 1990. באותה תקופה היה הקניון אחד הגדולים שנבנו בישראל. הקניון משתייך לרשת מרכזי הקניות של קבוצת עזריאלי. בשנת 1996 הורחב משמעותית, כאשר נבנה מגדל העסקים של הקניון. הקניון משרת את אוכלוסיית העיר והאזור ומהווה מוקד מרכזי לכל הנגב הצפוני.

שטחו המסחרי של הקניון 22,000 מטר רבוע והוא בנוי בשמונה קומות המהוות 4 מפלסים. שטח מגדל המשרדים 10,000 מ"ר. בקניון פועלים כ-170 עסקים, והוא כולל חניון בתשלום עם כ-600 מקומות חניה. הקניון סגור בשבת.

הקמת הקניון והצלחתו גרמו מצד אחד להעלאת נפח המסחר בעיר ובכך הפך את אורח חיי תושב העיר לקלים ודומים יותר לאלה של תושבי המרכז והעולם המערבי, מצד שני הקניון פגע בחיי המסחר בעיר העתיקה של באר שבע שממנה לא התאוששו עדיין.

בשנת 2010 נסגר בית הקולנוע "רב חן" בקניון.

==קישורים חיצוניים==

* 
מגדל העסקים של קניון הנגב

קטגוריה:באר שבע: מרכזי קניות
הנגב
קטגוריה:מבנים ואתרים שתכנן יעקב גיל
מחקרי קרד וקרוגר על שכר מינימום

מחקרי קרד וקרוגר על שכר מינימום הם שורה של מחקרים על ההשפעה בין שכר מינימום לרמת התעסוקה, שביצעו החוקרים דייוויד קרד (Card) אלן קרוגר (Krueger), שהתבססו על מחקר אמפירי שהשווה את מצבם של עובדים בתעשיית המזון המהיר בניו ג'רזי ובפנסילבניה בשנת 1992. מחקרם של קרד וקרוגר עורר פולמוס רב בתחום השפעות שכר המינימום, והביא לביצוע מחקרים רבים נוספים בתחום ברחבי העולם.

==הניסוי==
בניו ג'רזי הועלה שכר המינימום בשנת 1992, אך בפנסילבניה הוא נותר בעינו. קרד וקרוגר ביצעו ראיונות טלפוניים עם כשלוש מאות מזללות בתחילת 1992, זמן קצר לפני שהועלה שכר המינימום בניו ג'רזי, ואחר כך שבו וראיינו כמחצית מבעלי המזללות כדי ללמוד על השינויים שחוללה ההעלאה. 

מסקנותיהם עוררו סערה רבתי בקרב חוקרי עבודה: קרד וקרוגר טענו, כי בניגוד לתפישה המקובלת, העלאת שכר המינימום בניו ג'רזי לא חוללה אבטלה אלא להפך: העלאת השכר הביאה לגידול בתעסוקה באותן מסעדות, כאשר העלות הנוספת מגולגלת אל הצרכן בדמות העלאת מחירי פריטי ארוחה מסוימים. קרד וקרוגר ניסו להעלות מספר השערות לתופעה, בין השאר, הסבר מונופסוני, שלפיו העלות הגבוהה יותר של התעסוקה ושכירת עובדים חדשים גולגלה הלאה לצרכן, והשערות בדבר הורדת איכות השירות או, לחלופין, שיפורים וייעול. רעיון המונופסון פותח מאוחר יותר גם על ידי אלן מנינג. השערה אחרת שמעלה לואיס היא שהתרחש אפקט "הלם" שגרם למעסיקים לייעל בצורה ניכרת את הליכי הייצור ושכירת העובדים.

כמה וכמה חוקרים העלו טענות קשות כנגד מחקר זה. נוימרק ווצ'ר ערכו בחינה מחודשת של נתוניהם של קרד וקרוגר כשהם משתמשים בנתוני שכר ומועסקים ממש, ולא בראיון טלפוני, והגיעו למסקנות שונות לחלוטין מאלו של קרד וקרוגר: התעסוקה לא רק שלא עלתה, אלא אף ירדה באופן משמעותי. נוימרק ווצ'ר הסבירו את הנתונים השונים באמינות הפחותה של ראיון טלפוני, ובתכנון ניסוי לקוי שהוביל לכמה וכמה "שגיאות חישוב קלסיות" של קרד וקרוגר. 

וולץ', קרי ופאליק, בורקהאוזר, קוץ' וויטנבורג, פרטריג' ופרטריג', ארנברג (ליאור ארנברג), ויליאם ומילס, ואחרים העלו אף הם הסתייגויות. קרד וקרוגר, נטען, בחנו את מצב התעסוקה במזללות רק ברשתות הגדולות, אך לא במזללות מקומיות קטנות יותר ועם מתח רווחים נמוך יותר, שהיו אמורות להיות אלו שיושפעו בצורה הקשה ביותר מעליה בשכר המינימום. מן הנתונים עלו גם אנומליות רבות. במקרה אחד, צמחה מזללה של ונדי'ז מאפס מועסקים במשרה מלאה ושלושים במשרה חלקית ל-35 מועסקים במשרה מלאה ושלושים במשרה חלקית, כל זאת בתוך חצי שנה. במקרה אחר צמח צוות העובדים של ברגר קינג מ-26.5 עובדים ל-55 עובדים ובמסעדה אחרת צנח הצוות מ-85 מועסקים ל-33. גם גרי בקר, חתן פרס נובל בכלכלה, הצטרף למבקרים וטען כי "מחקרי קרד-קרוגר פגומים, ואינם יכולים לשמש הצדקה להתנגדות לממצאים המצטברים משפע מחקרי עבר והווה, שמצאו השפעה שלילית משמעותית לשכר מינימום גבוה יותר על התעסוקה". 

מאוחר יותר, חזרו קרד וקרוגר על בדיקותיהם, בשיטות בדיקה אחרות. אחרים כמו דיקנס, קהן ולאנג ומשין ומנינג שבו וערכו ניסויים על בסיס המתודה שפיתחו קרד וקרוגר. מחקרי נגד נעשו אף הם, על בסיס החישוב של קרד וקרוגר, ועל בסיס שיטות חישוב אחרות. כפי שמציינים מילס ואחרים (1999), המסקנות של החוקרים השונים היו במידה רבה תוצר של שיטת הבדיקה המועדפת. הן כללו היעדר תוצאות חד משמעיות, וקיומן של בעיות קשות לפתרון הכרוכות בבידוד משתנה מסוים, שהשינוי בו מזערי בדרך כלל, בתוך פנורמה רחבה של שינויים כלכליים. ייתכן שהייתה זו אחת הסיבות לכך שגם קרוגר וגם נוימרק סייגו במידה רבה את חריפות מסקנותיהם בשלב מאוחר יותר.

== הערות שוליים ==

קטגוריה:תגמול עובדים
נאום (קדוש נוצרי)

הקדוש נָאוּם מפרסלב (או Sveti Naum, הקדוש נאום מאוחריד) (830 לערך – 23 בדצמבר 910) היה מלומד בולגרי שחי בתקופת ימי הביניים, סופר ומורה. אין כמעט מידע על חייו לפני שחזר ממורביה הגדולה לבולגריה. לפי ההגיוגרפיה של הקדושים קירילוס ומתודיוס שנכתבה על ידי קלמנט מאוחריד, נאום השתתף במשלחת שלהם למורביה הגדולה וב-867 או 868 הפך לכומר ברומא.

בשנת 885 גורש נאום ממורביה הגדולה, לאחר ששהה זמן מה בכלא בגלל התנגדותו לכמורה הגרמנית ששלטה במקום. באותה שנה, או בזו שלאחריה, נאום הגיע לפליסקה ביחד עם קלמנט מאוחריד, אנגלריוס וייתכן שגם גוראזד (לפי מקורות אחרים, בתקופה הזאת גוראזד היה מת).

נאום היה אחד מהמייסדים של בית הספר לספרות של פליסקה (שמאוחר יותר נודע בשם בית הספר לספרות של פרסלב), ועבד שם בין 886 ל-893. לאחר שקלמנט התמנה לתפקיד הארכיבישוף של דרמבינקה (וליקה) ב-893, נאום המשיך בעבודתו של קלמנט בבית הספר לספרות של אוחריד. ב-905 נאום ייסד את המנזר באגם אוחריד, ולאחר מותו שונה שם המנזר והוא נקרא על שמו.

נאום נפטר ב-23 בדצמבר 910, בעיר אוחריד שבאימפריה הבולגרית (כיום במקדוניה הצפונית).

פסגת הקדוש נאום באי ליווינגסטון שבאיי שטלנד הדרומיים, אנטארקטיקה, נקראת על שם נאום.

==קישורים חיצוניים==

קטגוריה:בולגרים
נאום
קטגוריה:נפטרים ב-910
קלמנט מאוחריד

הקדוש קלמנט מאוחריד (בבולגרית: Свети Климент Охридски; 840 – 17 ביולי 916) היה מלומד וסופר בולגרי שחי בימי הביניים, וכן היה הארכיבישוף הבולגרי הראשון. העדויות על חייו לפני שחזר ממורביה הגדולה לבולגריה הן קלושות, אולם לפי ההגיוגרפיה של תאופילוס מבולגריה, קלמנט נולד בחלק הדרום מערבי של האימפריה הבולגרית, באזור מקדוניה.

כיוון שהיה תלמידם של הקדושים קירילוס ומתודיוס, קלמנט השתתף במשלחת שלהם למורביה הגדולה. לאחר מותו של קירילוס, ליווה קלמנט את מתודיוס מרומא לפאנוניה ומורביה הגדולה. לאחר מותו של מתודיוס עצמו ב-885, קלמנט עמד בראש המאבק נגד הכמורה הגרמנית במורביה הגדולה לצידו של גוראזד. לאחר ששהה זמן מה בכלא, הוא גורש ממורביה הגדולה ובשנת 885 או 886 הגיע לגבולותיה של בולגריה ביחד עם נאום מפרסלב, אנגלריוס וייתכן שגם גוראזד (לפי מספר מקורות, גוראזד כבר היה מת באותה תקופה). לאחר מכן, ארבעתם נשלחו לעיר הבירה הבולגרית פליסקה, היכן שהם מונו על ידי בוריס הראשון מבולגריה ללמד ולהדריך את הכמרים בשפה הסלאבית הכנסייתית העתיקה.

לאחר קבלת הנצרות ב-865, טקסי הדת בבולגריה נוהלו ביוונית על ידי כמרים שנשלחו מהאימפריה הביזנטית. בעקבות חששו מגדילת ההשפעה הביזנטית והיחלשות המדינה ועל מנת לשמר את העצמאות והיציבות הפוליטיות של בולגריה, בוריס תמך באימוץ השפה הסלאבית הכנסייתית העתיקה בטקסים הדתיים. כאשר השקפתו בנושא גובשה, בוריס פעל לייסודם של שני בתי ספר לספרות (אקדמיות), בהם ילמדו את השפה הסלאבית הכנסייתית. בית הספר הראשון נוסד בעיר הבירה, פליסקה, והשני באזור קוטמיצ'ביצה (כיום במערב רפובליקת מקדוניה ומזרח אלבניה).

בעוד שנאום מפרסלב נשאר בפליסקה ועבד על ייסודו של בית הספר לספרות של פליסקה, קלמנט נשלח על ידי בוריס לאוחריד שבקוטמיצ'ביצה ביחד עם משלחת, על מנת לארגן שם את לימודי הסלאבית הכנסייתית העתיקה. במשך תקופה של שבע שנים – מ-886 ועד 893 – קלמנט לימד 3,500 תלמידים את השפה ואת האלפבית הגלגוליטי. ב-893 הוא התמנה לתפקיד הארכיבישוף של דרמביקה (וליקה), שהייתה גם כן בקוטמיצ'ביצה. לאחר מותו בשנת 916 הוא נקבר במנזר שלו, סנט פנטלימון, באוחריד.

קלמנט היה אחד הסופרים הפורים והחשובים שכתבו בבולגרית עתיקה (הגרסה הבולגרית של סלאבית כנסייתית עתיקה). קלמנט נחשב לכותב ההגיוגרפיה של קירילוס הקדוש ושל מתודיוס הקדוש. כמו כן, קלמנט תרגם את טריודת הפרחים, המכילה מזמורים כנסייתיים המבוצעים בין חג הפסחא לפנטקוסט, והדעה הרווחת היא שהוא הסופר שכתב את הטקס הקדוש ואת הספר חייו של האפיפיור קלמנס הראשון, כמו גם את הטקסים העתיקים המוקדשים לקירילוס הקדוש ולמתודיוס הקדוש.

המצאתו של האלפבית הקירילי מיוחסת אף היא לקלמנט, אף על פי שישנה דעה האומרת שהאלפבית התפתח תחת השפעה ביזנטית חזקה בבית הספר לספרות של פרסלב בתחילת המאה ה-10.

האוניברסיטה הבולגרית המודרנית הראשונה, אוניברסיטת סופיה, שנוסדה ב-1888, נקראה על שמו של קלמנט. האוניברסיטה שבעיר ביטולה (רפובליקת מקדוניה), שנוסדה ב-1979, נקראת גם כן על שם קלמנט.

בסיס המחקר המדעי הבולגרי סנט קלמנט אוחרידסקי הנמצא באי ליווינגסטון שבאיי שטלנד הדרומיים, אנטארקטיקה, נקרא גם כן על שם קלמנט.

==קישורים חיצוניים==

==הערות שוליים==
<div style="direction:ltr; text-align: left">

</div>

קטגוריה:ערכים שבהם תבנית בריטניקה אינה מתאימה
קטגוריה:אמנים שעל שמם כוכב לכת מינורי
קטגוריה:בולגרים
קטגוריה:מקדונים
קטגוריה:סופרים בולגרים
קטגוריה:ילידי 840
קטגוריה:נפטרים ב-916
Out of Time

Out of Time הוא אלבומם השביעי של להקת הרוק אלטרנטיבי אר. אי. אם. שיצא ב-1991. האלבום נחשב לפריצה הבינלאומית של הלהקה.
== הפקה ==
האלבום הוקלט בין ספטמבר לאוקטובר 1990 ויצא ב-11 במרץ בבריטניה וב-12 במרץ בארצות הברית. האלבום הגיע לראשי המצעדים בבריטניה וגם בארצות הברית, שם גם הגיע למעמד אלבום פלטינה ארבע פעמים. האלבום זכה ב-3 קטגוריות מתוך 6 מועמדויות בטקס פרסי גראמי לשנת 1992. בין היתר הועמד לאלבום השנה.

ארבעה שירים מהאלבום יצאו כסינגלים - Losing My Religion, Radio Song, Texarkana ו-Shiny Happy People.

== רשימת רצועות ==
כל השירים נכתבו על ידי ביל ברי, פיטר באק, מייק מילס ומייקל סטייפ.
# Radio Song" – 4:13"
# Losing My Religion" – 4:26"
# Low" – 4:55"
# Near Wild Heaven" – 3:17"
# Endgame" – 3:48"
# Shiny Happy People" – 3:45"
# Belong" – 4:05"
# Half a World Away" – 3:26"
# Texarkana" – 3:37"
# Country Feedback" – 4:07"
# Me in Honey" – 4:06"

== השתתפות ==
=== חברי הלהקה ===
*ביל ברי – מערכת תופים, כלי הקשה, גיטרת בס, פסנתר, קולות רקע
*פיטר באק – גיטרה, מנדולינה
*מייק מילס – גיטרת בס, אורגן, פסנתר, צ'מבלו, קולות רקע
*מייקל סטייפ – שירה

=== מוזיקאים נוספים ===
* דייוויד ואלי ארנז - כינור
* פיטר הולספל - גיטרות
* קיד ג'ורדן - סקסופון
* KRS-One - ראפ (בשיר Radio Song)
* קייט פירסון - שירה

== פרסים ==
{| class="wikitable" border="1" cellspacing="2" cellpadding="2"
!align="left"|שנה
!align="left"|פרס
!align="left"|אלבום/שיר
|-
|align="left"|1992
|align="right"|פרס גראמי – שיר הפופ על ידי דואט או קבוצה הטוב ביותר
|align="left"|"Losing My Religion"
|-
|align="left"|1992
|align="right"|פרס גראמי – אלבום הרוק אלטרנטיבי הטוב ביותר
|align="left"|Out of Time
|-
|align="left"|1992
|align="right"|פרס גראמי – הווידאוקליפ הקצר הטוב היותר
|align="left"|"Losing My Religion"
|}

==קישורים חיצוניים==

קטגוריה:אלבומי 1991
קטגוריה:ערכים שבהם תבנית בריטניקה אינה מתאימה
קטגוריה:אלבומי אר.אי.אם.
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת וורנר רקורדס
טאריק עבדול-ואהד

טאריק עבדול-ואהד (בצרפתית: Tariq Abdul-Wahad; נולד כאוליבר מייקל סיינט-ג'ין ב-3 בנובמבר 1974) הוא כדורסלן צרפתי ששיחק בעבר בליגת ה-NBA.

== קריירה ==
עבדול-ואהד נולד בצרפת להורים שהיגרו מגיאנה הצרפתית. הוא שינה את שמו לטאריק עבדול-ואהד לאחר שהתאסלם בשנת 1997. טאריק היה השחקן הצרפתי הראשון ששיחק ב-NBA. בתחילה שיחק עבדול-ואהד באוניברסיטת מישיגן, אך לאחר מכן עבר למכללה בסן-חוזה ובשנת 1997 נבחר בדראפט על ידי הסקרמנטו קינגס. הוא נודע כשחקן הגנתי אך בעקבות פציעות רבות מהן סבל הספיק לשחק רק 236 משחקים מתוך 788 במדי הקינגס. בשנת 2005 נכלל עבדול-ואהד ברשימת שחקני המילואים של הדאלאס מאבריקס אך שוחרר במחנה האימונים שקדם לעונת 2005/2006. עבדול-ואהד הוזמן בנובמבר 2006 לקבוצה האיטלקית קלימאמיו בולוניה למבחנים, אך לא הוחתם לבסוף.

חולצתו במכללה שבסן-חוזה עם הסיפרה 3 הוצאה בשנת 2002 משימוש והיא תלויה בהיכל התהילה של המכללה עם שמו הראשון, השם שבו השתמש כשהיה במכללה.

עונתו הטובה ביותר של טאריק עבדול-ואהד בליגת ה-NBA הייתה עונת 1998/1999 בקבוצת סקרמנטו קינגס. הוא שיחק בחמישייה הפותחת בשנה בה נחשבה הקבוצה למלהיבה, אם לא המלהיבה ביותר, ב-NBA. הקינגס הצליחו להפעיל לחץ על הפייבוריטית, היוטה ג'אז, אך לבסוף הפסידו להם במשחק החמישי והאחרון של הסדרה.

==קישורים חיצוניים==

* 

* [http://www.nba.com/playerfile/tariq_abdul-wahad/index.html?nav=page פרופיל השחקן באתר ה-NBA]

קטגוריה:כדורסלני סקרמנטו קינגס
קטגוריה:כדורסלני אורלנדו מג'יק
קטגוריה:כדורסלני דנוור נאגטס
קטגוריה:כדורסלני דאלאס מאבריקס
קטגוריה:כדורסלנים צרפתים
קטגוריה:מתאסלמים צרפתים
קטגוריה:כדורסלני אוניברסיטת מישיגן
קטגוריה:בוגרי אוניברסיטת המדינה של קליפורניה בסן חוזה
קטגוריה:בחירות דראפט של סקרמנטו קינגס
קטגוריה:צרפתים שנולדו ב-1974
קיש (פירושונים)

מלבד השם הפרטי העברי התנ"כי קיש, קיש בצורתו הגרמנית Kisch הוא שם משפחה יהודי אשכנזי שמקורו בעיירה בשם חישה (Chýše, בגרמנית "חיש" - "Chiesch), בבוהמיה (צ'כיה). בשפה ההונגרית משמעות המילה kiss "קיש" הוא "קטן" ו- Kiss, Kis או Kisch וא שם משפחה נפוץ (השישי או השביעי בתפוצה) אצל ההונגרים ובני מיעוטים, למשל גרמנים, בממלכת הונגריה. אחרי תהליך האמנציפציה שם משפחה זה אומץ גם על ידי יהודים אשכנזים דוברי הונגרית וצאצאיהם.

==הערות שוליים==

קטגוריה:שמות משפחה
מלודי (1971)

מלודי (באנגלית: Melody ) הוא שמו של סרט בריטי שיצא לאקרנים בשנת 1971. הסרט פורסם גם תחת השם S.W.A.L.K ראשי תיבות של "Sealed With A Loving Kiss" (חתום בנשיקה אוהבת). עלילת הסרט עוסקת בסיפור אהבה בין שני ילדים, המודיעים לתדהמת הוריהם כי הם מתכוונים להתחתן ובולט בעיקר בשל הפסקול שלו, הכולל שירים של הבי ג'יס ושל קרוסבי, סטילס, נאש ויאנג. בין יוצרי הסרט בולט בעיקר מחבר התסריט, אלן פארקר, שיצר אחר כך כבמאי סרטים כ"באגסי מלון", "אקספרס של חצות", "תהילה", "החומה" של פינק פלויד ו"מיסיסיפי בוערת".

הסרט זכה לפופולריות רבה ביפן, שם הפך לסרט פולחן. יוצרי הסדרה היפנית "הלו קיטי" אף בחרו בשמו הפרטי של גיבור הסרט, דניאל, כשם ל"חבר" של דמות החתולה היפנית, כמחווה לסרט.

== קישורים חיצוניים ==

קטגוריה:סרטי 1971
קטגוריה:סרטים בריטיים
קסווייר קרטר

קסווייר קרטר (נולד ב-8 בדצמבר 1985 בפלורידה ארצות הברית) הוא אתלט עבר אמריקאי שהתחרה בריצות קצרות, והתמחה בריצת 200 מטר.

ב-11 ביולי 2006 קבע קרטר את התוצאה השנייה בכל הזמנים לאותה עת, בגראנד פרי בלוזאן, שווייץ 19.63 שניות אחרי מייקל ג'ונסון 19.32 שניות מאטלנטה 1996.

==קישורים חיצוניים==

* [https://web.archive.org/web/20070809015142/http://www.xaviercarter.net/ XavierCarter.net Official Website] האתר הרשמי 
* [http://www.lsusports.net/ViewArticle.dbml?SPSID=27861&SPID=2172&DB_OEM_ID=5200&ATCLID=174342&Q_SEASON=2005 Track & Field Bio at LSUSports.net] פרופיל

קטגוריה:אצנים אמריקאים
קטגוריה:אמריקאים שנולדו ב-1985